ORDE do 11 de outubro de 2005 pola que se modifica a do 6 de xullo (Diario Oficial de Galicia do 18 de xullo), relativa aos concertos educativos cos centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2005

Por Orde do 6 de xullo de 2005 (DOG do 18 de xullo) publícase a relación de todos os centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior, acollidos ao réxime de concertos educativos.
Vistos a Lei 30/1992, do 26 de novembro, de réxime xurídico das administracións públicas e do procedemento administrativo común, o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos e a Orde do 10 de xaneiro de 2005, pola que se ditan normas para a aplicación do réxime de concertos educativos a partir do curso académico 2005-2006.
Tendo en conta que o artigo 46 do antedito Real decreto 2377/1985, establece as causas que darán lugar á modificación do concerto educativo.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Modificar o concerto educativo referido aos centros docentes privados que se relacionan no anexo da presente orde.
Segundo.-O documento administrativo de formalización de concerto educativo será asinado pola conselleira de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
O contido do dito documento administrativo de formalización de concerto é o que figura no anexo VIII da Orde do 6 de xullo de 2005 (DOG do 18 de xullo), pola que se aproban os concertos educativos cos centros docentes privados.
Contra a presente disposición, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 11 de outubro de 2005.
Laura Sánchez Piñón
Conselleira de Educación e Ordenación
Universitaria
ANEXO
Provincia: Ourense
Concello: Ourense.
Localidade: Ourense.
Centro: Divino Maestro.
Código do centro: 32008665.
Transfórmase 1 unidade de padroado de educación primaria en 1 unidade privada de educación primaria, con efectos económico-administrativos do 1 de setembro de 2005.
Composición resultante do concerto educativo:
Nivel: educación primaria.
4/2 unidades en réxime xeral.
Nivel: educación secundaria obrigatoria.
4 unidades en réxime xeral (2 do 1º ciclo e 2 do 2º ciclo).
Nivel: educación especial.
1 unidade en réxime xeral de psíquicos.
Duración (anos): 4.
Provincia: Pontevedra
Concello: Vigo.
Localidade: Vigo.
Centro: Aspanaex.
Código do centro: 36015287.
Transfórmase 1 unidade de educación especial-psíquicos en 1 unidade de educación especial-plurideficientes, con efectos económico-administrativos do 1 de setembro de 2005.
Composición resultante do concerto educativo:
Nivel: educación especial.
4 unidades en réxime xeral de psíquicos.
1 unidade en réxime xeral de plurideficientes.
Duración (anos): 4.
Provincia: Ourense
Concello: Ourense.
Localidade: Ourense.
Centro: Santo Cristo.
Código do centro: 32008914.
Transfórmase 1 unidade do programa de garantía social Servizos auxiliares de oficina en 1 unidade do programa de garantía social auxiliar de perrucaría, con efectos económico-administrativos do 1 de setembro de 2005.
Composición resultante do concerto educativo:
Nivel: formación profesional.-Ciclos formativos de grao medio-
1 unidade de xestión administrativa.
1 unidade de coidados auxiliares de enfermaría.
1 unidade de farmacia.
1 unidade de comercio.
1 unidade de 1º curso de perrucaría.
1 unidade de 2º curso de perrucaría.-Programas de garantía social-
1 unidade de auxiliar de perrucaría.
Duración (anos): 4.
Provincia: Pontevedra
Concello: Vigo.
Localidade: Vigo.
Centro: Daniel Castelao.
Código do centro: 36011853.
Diminúese 1 unidade do programa de garantía social Servizos auxiliares de oficina, con efectos económico-administrativos do 1 de outubro de 2005.
Composición resultante do concerto educativo:
Nivel: formación profesional.-Ciclos formativos de grao medio-
1 unidade de xestión administrativa.
1 unidade de comercio.
1 unidade de 1º curso de equipos electrónicos de consumo.
1 unidade de 2º curso de equipos electrónicos de consumo.-Programas de garantía social-
1 unidade de servizos auxiliares de oficina.
1 unidade de auxiliar de electrónica.
1 unidade de dependente de comercio.
1 unidade de instalador electricista.-Ciclos formativos de grao superior-
1 unidade de 1º curso de administración e finanzas.
2 unidades de 2º curso de administración e finanzas.
1 unidade de 1º curso de desenvolvemento de aplicacións informáticas.
1 unidade de 2º curso de desenvolvemento de aplicacións informáticas.
1 unidade de 1º curso de administración de sistemas informáticos.
1 unidade de 2º curso de administración de sistemas informáticos.
Duración (anos): 4.